Държавен вестник, бр. 46, 2012 г., стр. 21

БРОЙ  46	
Д Ъ Р Ж А В Е Н  В Е С Т Н И К 	
СТР.  21  
Чл. 20. (1) За осигуряване на постоянен 
контрол върху сертифицираните видове об­
служване на ДАНО се провеждат и извън­
редните инспекции. 
(2) Извънредни инспекции се извършват ви­
наги в случаите на авиационни произшествия 
или сериозни инциденти или когато ДАНО 
се отклонява от действащите норми, прави­
ла и процедури, свързани с безопасността и 
сигурността.
Чл. 21. (1) Главният директор на ГД „ГВА“ 
утвърждава наръчник на инспекторите, участ­
ващи в сертифицирането на ДАНО и осъщест­
вяване на текущия надзор над дейността им.
(2) Като част от наръчника се утвърждава 
комплект проверовъчни листове, които се 
използват при извършване на инспекцията 
и отразяват наличието на съответствие на 
ДАНО и извършваното от него обслужване с 
нормите, правилата и процедурите, обект на 
плановите или извънредни инспекции. 
Чл. 22. (1) Главният директор на ГД „ГВА“ 
или оправомощено от него лице издава запо­
вед за извършване на планова инспекция и 
утвърждава план за провеждането є. 
(2) Лицата, провеждащи инспекцията, из­
вършват съответните действия по чл. 6, ал. 1.
(3) Доставчикът се уведомява за плановите 
инспекции писмено най-малко 5 работни дни 
преди тяхното провеждане. 
Чл. 23. (1) При поискване от ГД „ГВА“ 
ДАНО представя всички доказателства, необ­
ходими за удостоверяване на съответствието 
с приложимите регулаторни изисквания.
(2) Проверяваните организации са длъжни 
да осигуряват достъп на проверяващите до 
цялата необходима информация при изпъл­
нение на служебните им задължения.
(3) Лицата, извършващи инспекциите и 
проучванията за установяване на съответствие, 
имат правата, посочени в чл. 7 от Регламент 
(ЕС) № 1035/2011 и чл. 16б, ал. 3 ЗГВ.
(4) Лицата, участващи в извършването на 
инспекцията, както и лицата, които по силата 
на служебните си задължения в ГД „ГВА“ или 
в квалифицирана организация имат достъп 
до информация, получена при провеждане 
на инспекцията, са длъжни да не разгласяват 
получената при или по повод изпълнение на 
служебните им задължения информация за 
ДАНО.
Чл. 24. (1) След всяка инспекция се изготвя 
доклад, който съдържа констатациите от ин­
спекцията, както и приложимите регулаторни 
изисквания, които са нарушени, в случаите 
на констатирани несъответствия.
(2) Копие от доклада се връчва на ДАНО, 
а оригиналът се прилага към служебното му 
дело по чл. 4, ал. 2. 
(3) Когато докладът съдържа констатации 
за несъответствия с общите изисквания или 
условията, приложени към свидетелството, в 
срок до 10 дни от издаване на доклада главни­
ят директор на ГД „ГВА“ или оправомощено 
от него лице съобщава на проверяваната 
организация констатациите от проверката 
и едновременно с това изисква коригира­
щи действия, без това да засяга което и да 
било допълнително действие, изисквано от 
приложимите регулаторни изисквания за 
безопасност.
Чл. 25. (1) В двуседмичен срок от връчване 
на доклада ДАНО представя на ГД „ГВА“ 
план за действие, в който се определят всички 
коригиращи действия и съответните сроко­
ве за всяко действие с цел отстраняване на 
констатациите за несъответствия.
(2) Главният директор на ГД „ГВА“ или 
оправомощено от него лице се произнася по 
плана за действие по ал. 1 в 20-дневен срок от 
получаването му и одобрява плана за дейст­
вие по ал. 1, ако предложените коригиращи 
действия са достатъчни за отстраняване на 
несъответствията и сроковете за изпълнението 
им са приемливи.
(3) При необходимост от промяна в плана за 
действие главният директор на ГД „ГВА“ или 
оправомощено от него лице указва на проверя­
ваната организация да извърши необходимите 
корекции в 10-дневен срок от получаване на 
уведомление, че планът не е приет.
Чл. 26. Проверяваната организация из­
вършва коригиращите действия, приети от 
главния директор на ГД „ГВА“ или оправомо­
щено от него лице, в сроковете по одобрения 
план за коригиращи действия.
Чл. 27. Главна дирекция „Гражданска 
въздухоплавателна администрация“ или ква­
лифицирана организация извършва проверка 
за изпълнението на коригиращите действия 
и писмено уведомява проверяваната органи­
зация за резултатите от нея. 
Чл. 28. (1) В случай че коригиращите 
действия не са изпълнени в сроковете по 
одобрения план за коригиращи действия, 
както и в случаите по чл. 16е, ал. 5 и 6 ЗГВ, 
ГД „ГВА“ или квалифицираната организация 
предприема подходящи мерки по отношение 
на проверяваната организация, включител­
но налагане на административни наказания 
по глава дванадесета от ЗГВ, прекратяване, 
спиране или ограничаване на правата, про­
изтичащи от издаденото свидетелство.
(2) Мерките по ал. 1 се предприемат при 
осигуряване непрекъснатост на аеронавига­
ционното обслужване и без да се застрашава 
безопасността.
Чл. 29. (1) В случаите, когато във функци­
онална система е открито състояние, което 
е в разрез с изискванията за безопасност и 
което налага незабавни действия, главният 
директор на ГД „ГВА“ или оправомощено 
от него лице издава указание по безопасност 
съгласно приложение № 3, което подлежи на